Ратомир Грозданоски

Ратомир Грозданоски (Брест, Порече, 15 мај 1959) — македонски теолог, професор и протоѓакон.
1 Животопис
Во 1978 година, тој завршил Македонска православна богословија, а во 1983 година, тој дипломирал на Православниот богословски факултет во Скопје. Во 1994 година, тој магистрирал, а во 2001 година, тој докторирал на Филолошкиот факултет, при Универзитетот „Св. Кирил и Методиј“ во Скопје.
Бил и на студии на Аристотеловиот универзитет во Солун и на Филолошкиот факултет при Универзитетот во Атина. Посетувал настава и на Богословскиот факултет во Атина, а бил и на студиски престој во Даблин, Р. Ирска.
По враќањето во Скопје, работи како референт за просвета во Скопската митрополија, а потоа е поставен за професор во Македонската православна богословија, каде останува седум години, а во 1990 г. е избран за наставник на Православниот богословски факултет во Скопје, по предметите ''Библија – Свето писмо на Новиот завет'' и ''старогрчки јазик.'' Во 2006 година е избран и за декан на Факултетот.
Бил близок соработник на поглаварите: Ангелариј, Гаврил, Михаил и Стефан.
Член е на Советот за меѓурелигиска соработка во Р Македонија и негов прв претседател од 2002 до 2006 година и на Друштвото на писателите на Македонија.
2 Библиографија
Учествувал на научни симпозиуми и медиумски настапи и има над 300 свои написи, статии и научни трудови. Редактирал, рецензирал, уредувал и лекторирал книги и списанија со богословска содржина. Посебно ги обработувал егзегетиката и исагогиката на Новиот завет.
Автор е на следните книги:
*''Свети Климент Охридски, основоположник на Македонската православна црква,'' Скопје 1990;
*''Евангелие според Матеј – проучување и толкување на евангелскиот текст,'' Скопје 1993 (2011);
*''Господовата молитва,'' Скопје (десет изданија: 1994-2010);
*''Михаил Архиепископ Охридски и Македонски,'' Скопје 1994;
*''Десетте Божји заповеди – Декалог,'' Скопје (пет изданија: 1996, 1999, 2005, 2006 и 2008);
*''Стефан Архиепископ Охридски и Македонски,'' Скопје 2000;
*''Библијата во делата на свети Климент Охридски,'' Скопје 2001;
*''– проучување и толкување на евангелскиот текст'', Скопје 2004;
*''Dhejtë urdhëriment e Perëndis – Decalogu, botimi i pare,'' Shkup 2005;
*''Послание на светиот апостол Павле до Римјаните – проучување и толкување на текстот,'' Скопје 2005;
*''Географска карта на Македонската православна црква, со епархиите и поважните цркви и манастири во Р Македонија,'' Скопје 2007;
*''Блаженствата – земнонебесни скалила,'' Скопје 2007;
*''Свети апостол Павле и Македонија'', Скопје 2007;
*''Православна христијанска веронаука'', Скопје 2008;
*''Вовед во Светото писмо на Новиот завет'' (посебен дел), Скопје 2008;
*''Прво послание на светиот апостол Павле до Коринтјаните – проучување и толкување на текстот'', Скопје 2009;
*''Второ послание на светиот апостол Павле до Коринтјаните – проучување и толкување на текстот'', Скопје 2012;
*''Македонија – туристички бисер: туристички потенцијали и културно-историски знаменитости,'' Скопје 2013 (двојазично – македонски и англиски): соавтор со Благоја Маркоски и Тодор Чепреганов;
*''Поречки манастир Света Богородица,'' Скопје 2014 (двојазично – македонски и англиски);
*''Тајните за Библијата,'' Скопје 2014.
3 Награди
Добитник е на државната Награда „Гоце Делчев“, како општествено признание за особено значајни остварувања од интерес на Р Македонија во областа на науката (2014) и на највисоката државна награда за образование и воспитание „Свети Климент Охридски“, со која се оддава признание за долгогодишни остварувања во областа на воспитанието и образованието (2015).